**«ЗАМАНАУИ ҒЫЛЫМИ ӘЛЕУМЕТТІК-ПЕДАГОГИКАЛЫҚ КОНЦЕПЦИЯЛАР» ПӘНІНЕН тПРАКТИКАЛЫҚ-СЕМИНАР САБАҚТАРЫ БОЙЫНША ӘДІСТЕМЕЛІК НҰСҚАУ**

**Семинар сабағы** тақырып бойынша оқу материалдарын меңгерудің қорытынды кезеңі болып табылады. Мұндай сабақтарда магистрантттардың пән бойынша алатын білімдері қорытылып, бағаланады. Дәріспен салыстырғанда, семинар сабағында докторанттар теориялық мәселелерді тереңінен қарастырып, оларды практикада қолдану дағдыларын қалыптастырады.

Докторанттар талқыланатын мәселелерді түсіндіру, талдау, бағалау, сараптау, ситуацияларды жан-жақты талдау, логикалық тұжырымдау, жүйелі түрде ойлау, негізгі мәселе аясында нақты баяндау, басқаның пікірін тыңдау және сыни тұрғыдан бағалау сияқты белсенді әрекеттері арқылы өз пікірлерін, ұстанымдарын келтіреді. Семинар сабағын топтық талқылау және пікірталас арқылы ұйымдастырған тиімді.

***Практикалық сабаққа дайындық барысында:***

* семинардың тақырыбын талқылап, талдауға ұсынылатын негізгі мәселелер мен мақсаты туралы ойластырыңыздар;
* тақырып бойынша оқытушының дәрісте берген материалын көңіл қойып оқып шығыңыздар;
* ұсынылған әдебиеттерді оқып, оқығаныңыздың ішінен семинарда талқылауға қажеті болатындарынан конспекті жазыңыз;
* әрбір сұраққа оны нақты мәліметпен дәлелдей отырып, өз пікіріңізді айтуға талаптаныңыз;
* оқулықпен және ғылыми әдебиетттермен өзінік жұмыс жасаған уақытта туындаған сұрақтарды жазып алыңыз, сосын семинарда оған жауап аласыз.

***Семинар сабағында:***

1. семинарға қатысушылардың сөйлеген сөзін көңіл қойып тыңдаңыздар, оның айтқандарын өзіңіздің пікіріңізбен салыстырыңыз;
2. қарастырылатын сұрақтарды талқылауға белсенді қатысыңыздар, өз пікіріңізді айтудан қорықпаңыз, бірақ ол сенімді дәлелдермен бекітілуі тиіс;
3. егер сіз біреудің пікірімен келісетін болсаңыз, оған сыни тұрғыдан қараңыз, бірақ есіңізде болсын, сын негізделген және қалыптасқан болуы керек, яғни баламасы ретінде нақты ұсыныс беруіңіз қажет;
4. семинардың соңында қарастырылған сұрақтардың дұрыс жауаптарын қысқаша тұжырымдаңыз.

**Практикалық сабақтардың тақырыптары**

**СС1.** «Заманауи ғылыми әлеуметтік-педагогикалық концепциялар» оқу курсының мақсаты мен міндеттері және оқыту талаптары

**СС 2.** «Әлеуметтік педагогика» ғылымының негізгі категориялары

**СС 3** **.** Әлеуметтік педагогиканың ғылым ретінде отандық және шетелдердегі дамуының тарихи негізгі кезеңдері

**СС4.** Әлеуметтік педагогика гуманитарлық ғылымдар және білім беру саласындағы орны **СС5** Әлеуметтік-педагогикалық іс-әрекеттің субъектілері:адам философиялық-педагогикалық категория ретінде

**СС6.** Әлеуметтік педагогиканың психологиялық аспектілерінің тұлғаның когнитивті және эмоционалды дамуына ықпалы

**СС8.** Позитивті білім беру ортасын құру және білім алушыларды басқару

**СС9.** «Мақсат-Идея-Ұстаным» үштігі - педагогикалық концепциялар негізі

**СС10.** Әлеуметтік педагогикадағы интеллектуалды және эмоциналды оқыту талаптары мен бейімделу ұстанымдары және әлеуметтік дағдыларды дамыту

**СС 11** Дамыту педагогикасының тұлғаның белсенділігі, шығармашылығы және өзін-өзі дамытуының концептуалды сипаты

**СС 12.** Л.Я. Олиференко бойынша баланың әлеуметтегі проблемалық жағдайларды жеңуіне бағытталған әлеуметтік-педагогикалық іс-әрекет концепциялары

**СС 13.** Кеңестер Одағындағы әлеуметтік тәрбие беру тәжірибесі

**СС14.** Гендерлік әлеуметтенудің білім алушылардың тең құқылы білім алу кеңістігін қалыптастырудағы рөлі

**СС 15.** Әлеуметтік педагогтің әдіснамалық өзін-өзі анықтауы және «көмекші» маман ретіндегі субъектілік маңызы